ചേന്നാസ് ദിനേശന് നമ്ബൂതിരിപ്പാട് താന്ത്രിക ചടങ്ങുകളില് പങ്കെടുത്തു ഗുരുവായൂര്: ഗുരുവായൂര് ക്ഷേത്രം തന്ത്രിയായി സ്ഥാനമേറ്റ ചേന്നാസ് ദിനേശന് നമ്ബൂതിരിപ്പാട് ക്ഷേത്രത്തില് പ്രവേശിച്ച് താന്ത്രിക ചടങ്ങുകളില് പങ്കെടുത്തു. ഇന്നലെ ക്ഷേത്രത്തില് ഉച്ചപൂജയ്ക്ക് ശേഷമായിരുന്നു പുതിയ തന്ത്രി പൂജകളില് പങ്കെടുത്തത്. ഗുരുവായൂരപ്പന് തന്ത്രി പുഷ്പാഞ്ജലി അര്പ്പിച്ചു. ഗുരുവായൂര് ദേവസ്വം ഭരണസമിതി അംഗമായി ദിനേശന് നമ്ബൂതിരിപ്പാട് തിങ്കളാഴ്ച സത്യപ്രതിജ്ഞ ചൊല്ലി സ്ഥാനമേല്ക്കും. രാവിലെ 10.30ന് ദേവസ്വം കോണ്ഫറന്സ് ഹാളില് ദേവസ്വം കമ്മീഷണര് ബിജുപ്രഭാകര് മുമ്ബാകെയാണ് സത്യവാചകം ചൊല്ലി സ്ഥാനമേല്ക്കുക. ദേവസ്വം ഭരണസമിതിയിലെ സ്ഥിരാംഗമാണ് ക്ഷേത്രം തന്ത്രി. ക്ഷേത്രം തന്ത്രിയായിരുന്ന ചേന്നാസ് നാരായണന് നമ്ബൂതിരിയുടെ നിര്യാണത്തെ തുടര്ന്നാണ് ദിനേശന് നമ്ബൂതിരി ക്ഷേത്രം തന്ത്രിയായി ചുമതലയേറ്റത്. പുഴക്കര ചേന്നാസ് ഇല്ലത്തെ മുതിര്ന്ന കാരണവര്ക്കാണ് ഗുരുവായൂര് ക്ഷേത്രത്തിലെ തന്ത്രിയാകാന് അവകാശം.